Document ID: 32001R2432

Padomes Regula (EK) Nr. 2432/2001
(2001. gada 20. novembris)
par grozījumiem un papildinājumiem Regulā (EK) Nr. 1334/2000, kas nosaka Kopienas režīmu divējāda lietojuma preču un tehnoloģiju izvešanas kontrolei
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, jo īpaši tā 133. pantu,
ņemot vērā Komisijas priekšlikumu,
tā kā:
(1) Saskaņā ar Regulu (EK) Nr. 1334/2000 [1] vajadzētu noteikt efektīvu kontroli divējāda lietojuma precēm (ieskaitot programmatūru un tehnoloģijas) gadījumos, kad tās izved no Kopienas.
(2) Lai dalībvalstīm un Kopienai nodrošinātu iespējas ievērot to starptautiskās saistības, Regulas (EK) Nr. 1334/2000 I pielikumā noteikts vienots divējāda lietojuma preču un tehnoloģiju saraksts, kas minēts tās 3. pantā, ieviešot kontroles režīmu divējāda lietojuma precēm, par kurām ir starptautiskas vienošanās, tostarp Vasenāras Vienošanās, Raķešu tehnoloģiju kontroles režīms (MCTR), Kodolmateriālu piegādātāju valstu grupa (NSG), Austrālijas Grupa un Konvencija par ķīmiskajiem ieročiem (CWC).
(3) 11. pantā Regulā (EK) Nr. 1334/2000 paredzēts, ka divējāda lietojuma preču sarakstus tās I pielikumā un IV pielikumā, groza un papildina atbilstīgi visu dalībvalstu saistībām un pienākumiem, kurus tās uzņēmušās kā attiecīgo starptautisko ieroču neizplatīšanas režīmu un izvešanas kontroles pasākumu dalībnieces, vai ratificējot atbilstošus starptautiskus līgumus.
(4) Ievērojot grozījumus, kas pieņemti Vasenāras Vienošanās plenārsēdē 2000. gada 1. decembrī, Austrālijas Grupas plenārsēdē 2000. gada 5. oktobrī, Raķešu tehnoloģiju kontroles režīma plenārsēdē 2000. gada 13. oktobrī un Kodolmateriālu piegādātāju valstu grupā 2000. gada 23. jūnijā, attiecīgi jāgroza I un IV pielikums.
(5) Uzziņai izvešanas kontroles iestāžu un operatoru vajadzībām ir jāpublicē precizēta un konsolidēta Regulas (EK) Nr. 1334/2000 pielikumu redakcija, ņemot vērā visus grozījumus, kurus dalībvalstis 2000. gadā pieņēmušas starptautiskos forumos.
(6) Vienlaicīgi būtu ieteicams skaidrības labad Regulā (EK) 1334/2000 labot atsauces uz Komisijas 1993. gada 2. jūlija Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi [2].
(7) Attiecīgi būtu jāgroza Regula (EK) Nr. 1334/2000,
IR PIEŅĒMUSI ŠO REGULU.
1. pants
Regulā (EK) Nr. 1334/2000 tiek izdarīti šādi grozījumi:
a) 14. pantā vārdi "kas noteikti Regulas (EEK) Nr. 2454/93 463.- 470. pantā un 843. pantā" tiek nomainīti ar "kas noteikti Regulas (EEK) Nr. 2454/93 843. pantā un 912.a - 912.g pantā";
b) pielikumi tiek nomainīti ar šās regulas pielikumiem.
2. pants
Šī regula stājas spēkā trīsdesmitajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 20. novembrī

Labels: 12
7
3
5